Det er svært at konkurrere med Jordens undergang.

Den massive og ekstremt velfinansierede globale klimapropaganda skaber en usund fordrejning af veluddannede menneskers etik og moral.

Nu fravælger vi kød af hensyn til klimaet – og ikke af hensyn til dyrene.

Nu fokuserer vi på bilernes klimabelastning – og ikke deres bidrag til luftforurening.

Nu kæmper vi for klimaet – og ikke for fred og frihed.

Og så videre.

Follow the money

Klimapropagandaen er mulig, da den er baseret på massiv finansiering af klimaforskning, der er baseret på computermodeller, som kan vise hvad som helst, som sponsoren ønsker, at de skal vise. Hvis vi vil finde de reelle bagmænd bag klimapropagandaen, så skal vi klarlægge, hvilke organisationer der har finansieret klimaforskningen.

Klimapropagandaen er også mulig, fordi massemedierne blindt videreformidler pressemeddelelser fra klimapropagandaens forsknings- og aktivistorganisationer.

Vi er som samfund nødt til at få sund fornuft ind i klimadebatten igen, så der på ny kan opstå plads til de humanistiske værdier, der er nødvendige for fred og frihed.